EASIT, Formació en Accés Fàcil per a la Inclusió Social.
Unitat 2. Llenguatge fàcil de comprendre (LFC).
Element 1: Comprendre el llenguatge fàcil de comprendre.
Vídeo: Normes bàsiques de l'LFC.
Soc Sergio Hernández Garrido, de la Universitat de Hildesheim.
En aquest vídeo, parlarem de les normes bàsiques de l'LFC.
Ens centrarem en el llenguatge fàcil i el llenguatge planer.
Parlarem de les regles bàsiques
a nivell lèxic, sintàctic i textual.
Entrarem més en detall
en altres vídeos de la unitat, en l'Element 4.
En el primer vídeo d'aquesta unitat,
vam assenyalar que hi ha un contínuum
de representacions que es tornen més comprensibles i menys complexes.
Dins d'aquest contínuum hi ha dos pols.
D'una banda, el llenguatge fàcil
i, de l'altra, el llenguatge especialitzat.
Al pol esquerre hi ha el llenguatge fàcil,
que inclou la lectura fàcil
amb el nivell més alt de comprensibilitat.
Per arribar a aquest nivell de comprensibilitat,
el llenguatge fàcil té unes normes estrictes.
Els trets lèxics i gramaticals tenen uns límits estrictes
i hem de pressuposar molt pocs coneixements previs,
d'acord amb les necessitats dels grups meta.
A la dreta del llenguatge fàcil, hi ha el llenguatge planer,
que també augmenta la comprensibilitat,
però permet més complexitat gramatical i lèxica
que el llenguatge fàcil.
El llenguatge planer pot variar en complexitat.
En funció dels grups meta i de la situació meta
el llenguatge planer s'apropa més o menys
al llenguatge fàcil en un text concret.
Crear contingut en llenguatge planer es pot descriure
com un pas cap a la dreta dins del contínuum.
Per tant, per parlar de les normes del llenguatge fàcil de comprendre,
començarem pel llenguatge fàcil
i a poc a poc ens desplaçarem cap al llenguatge planer.
En primer lloc i de manera més general,
el contingut en llenguatge fàcil ha de ser perceptible i comprensible.
Algunes normes són específiques per a cada llengua
i altres no ho són.
Per exemple, per a l'alemany,
hi ha normes de segmentació de substantius compostos.
Aquesta norma es específica per a l'alemany.
En aquesta presentació,
ens centrarem en normes no específiques.
Aquestes se solen aplicar per augmentar la comprensibilitat.
Entrarem més en detall
en l'Element 4, El llenguatge de l'LFC, en aquesta mateixa unitat.
A nivell lèxic,
aquestes són les normes bàsiques del llenguatge fàcil resumides:
Feu servir paraules curtes i morfològicament simples
que els grups meta coneguin bé.
Intenteu evitar paraules estrangeres
si considereu que els grups meta no les coneixen
o no les fan servir amb freqüència en un context situacional.
Expliqueu la terminologia especialitzada
que necessiteu en el text escrit en llenguatge fàcil.
Eviteu la variació lèxica i feu servir la mateixa paraula
per al mateix concepte al llarg de tot el text.
Eviteu les abreviacions.
Es poden fer servir paraules escurçades habituals
que se suposa que els grups meta coneixen.
A nivell sintàctic, hi ha les normes següents:
Feu servir només oracions simples i no oracions compostes.
Transformeu les oracions compostes en simples
i les estructures nominals complexes en estructures verbals,
és a dir, en general, feu servir un estil verbal i no nominal.
Reduïu al mínim els marcadors de negació.
Feu servir marcadors de negació independents com "no"
i eviteu els marcadors de negació que són morfemes units a paraules,
per exemple, els dels mots "irrompible" i "irresponsable".
Feu servir la negreta per destacar el marcador de negació.
Feu servir la veu activa i no la passiva.
Algunes normes a nivell lèxic o sintàctic poden ser específiques d'una llengua.
Les normes que acabem de presentar poden ser vàlides en totes les llengües,
però us recomanem que també reviseu les normes
de la vostra llengua.
En aquesta unitat donem una mica d'informació
sobre l'LFC en els diferents països
i llengües que formen part del projecte EASIT.
Les normes a nivell textual tenen relació amb el tipus de text
i solen ser aplicables en totes les llengües.
Algunes normes bàsiques a nivell textual són, per exemple:
Ajusteu el contingut als grups meta.
Ajusteu els textos a la situació meta.
Ajusteu l'estructura de la informació
segons els grups meta i les situacions meta.
Escolliu un format d'aplicació que sigui funcional
i útil per als grups meta i les situacions meta.
Adreceu-vos directament als grups meta.
Feu servir organitzadors avançats.
Els organitzadors avançats són textos curts inicials
que presenten les idees principals d'un text.
Feu servir subtítols i notes al marge.
Feu llistes amb les enumeracions i la informació en el mateix nivell.
Feu servir paràgrafs sagnats per a les explicacions i exemples.
Destaqueu la informació important.
Feu servir imatges i sistemes d'orientació visual,
però ajustant-los a les necessitats dels grups meta.
Aquestes són les normes bàsiques del llenguatge fàcil resumides.
El llenguatge planer no té unes normes tan estrictes.
En cert sentit, és més complex
pel que fa al vocabulari i a la gramàtica.
Per crear contingut en llenguatge planer,
partim del llenguatge fàcil
i enriquim els mitjans lingüístics que es poden fer servir:
Una mica més de complexitat en el vocabulari,
una mica més de varietat sintàctica,
per exemple, oracions compostes senzilles,
menys explicacions de paraules i qüestions del text.
Així, ens movem cap a la dreta
en el contínuum de complexitat lingüística.
Quina distància recorrem cap a la dreta
depèn del grup meta al qual ens adrecem
i de la situació meta per a la qual es crea el contingut.
Presentarem més informació sobre el llenguatge de l'LFC
i les seves normes als vídeos de l'Element 4.
Llavors també donarem exemples.
Aquest vídeo l'han preparat Sergio Hernández
i Christiane Maaß de la Universitat de Hildesheim.
Podeu contactar amb nosaltres a easit@uni-hildesheim.de.
El projecte EASIT ha rebut fons de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexieförbundet,
Radiotelevisija Slovenija,
Zavod Risa.
EASIT, Formació en Accés Fàcil per a la Inclusió Social